CELEX: 32009R0824
Language: bg
Date: 2009-09-09 00:00:00
Title: Регламент (ЕО) № 824/2009 на Комисията от 9 септември 2009 година изменящ Регламент (ЕО) № 1126/2008 относно приемането на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт (МСС) 39 и Международен стандарт за финансово отчитане (МСФО) 7 (Текст от значение за ЕИП)

10.9.2009   
            
            
               BG
            
            
               Официален вестник на Европейския съюз
            
            
               L 239/48
            
         
      РЕГЛАМЕНТ (ЕО) № 824/2009 НА КОМИСИЯТА
   
   от 9 септември 2009 година
   изменящ Регламент (ЕО) № 1126/2008 относно приемането на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен счетоводен стандарт (МСС) 39 и Международен стандарт за финансово отчитане (МСФО) 7
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. относно прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
            
         
               (2)
            
            
               На 27 ноември 2008 г. Съветът по международни счетоводни стандарти (СМСС) публикува изменения на Международен счетоводен стандарт 39 и Международен стандарт за финансово отчитане 7 „Прекласификация на финансови активи — дата на влизане в сила и преходни разпоредби“, наричани оттук нататък „изменения на МСС 39 и МСФО 7“. Измененията на МСС 39 и МСФО 7 изясняват датата на влизане в сила и преходните разпоредби на измененията към посочените стандарти, публикувани от СМСС на 13 октомври 2008 г.
            
         
               (3)
            
            
               Консултацията с Техническата експертна група (ТЕГ) към Европейската консултативна група за финансова отчетност (EFRAG) потвърждава, че измененията на МСС 39 и МСФО 7 отговарят на техническите критерии за приемане, формулирани в член 3, параграф 2 от Регламент (ЕО) № 1606/2002. В съответствие с Решение 2006/505/ЕО на Комисията от 14 юли 2006 година за създаване на Група за проучване на становищата относно счетоводните стандарти, предназначена да консултира Комисията относно обективността и неутралитета на становищата на Европейската консултативна група за финансово отчитане (EFRAG) (3), Групата за проучване на становищата относно счетоводните стандарти разгледа становището на EFRAG по приемане на измененията и го счете за неутрално и обективно.
            
         
               (4)
            
            
               Регламент (ЕО) № 1126/2008 следва да бъде съответно изменен.
            
         
               (5)
            
            
               Предвид факта, че не е необходимо настоящият регламент да бъде прилаган с обратно действие, не е необходимо и вече изготвените и представените въз основа на Регламент (ЕО) № 1004/2008 (4) финансови отчети да бъдат изменяни със задна дата.
            
         
               (6)
            
            
               Предвидените в настоящия регламент мерки са съобразени със становището на Регулаторния комитет по счетоводство,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент (ЕО) № 1126/2008, международен счетоводен стандарт (МСС) 39 „Финансови инструменти: признаване и оценяване“ и международен стандарт за финансово отчитане (МСФО) 7 „Финансови инструменти: оповестяване“ се изменят, както е посочено в приложението към настоящия регламент.
   Член 2
   Когато предприятие вече е представило финансовите си отчети в съответствие с Регламент (ЕО) № 1004/2008, не е необходимо то да ги представя отново.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 9 септември 2009 година.
      
         
            За Комисията
         
         Charlie McCREEVY
         
         
            Член на Комисията
         
      
   
   
      (1)  ОВ L 243, 11.9.2002 г., стр. 1.
   
      (2)  ОВ L 320, 29.11.2008 г., стр. 1.
   
      (3)  ОВ L 199, 21.7.2006 г., стр. 33.
   
      (4)  OB L 275, 16.10.2008 г., стр. 37.
   
      ПРИЛОЖЕНИЕ
      
         МЕЖДУНАРОДНИ СЧЕТОВОДНИ СТАНДАРТИ
      
      
                  МСС 39 и МСФО 7
               
               
                  Прекласификация на финансови активи — дата на влизане в сила и преходни разпоредби (изменения на МСС 39 „Финансови инструменти: признаване и оценяване“ и МСФО 7 „Финансови инструменти: оповестяване“)
               
            
         Възпроизвеждането е разрешено на територията на Европейското икономическо пространство. Всички права са запазени извън ЕИП с изключение на правото за възпроизвеждане за лична употреба или друга честна употреба. Допълнителна информация може да се получи от IASB на адрес www.iasb.org
      
      
         
            Прекласификация на финансови активи — дата на влизане в сила и преходни разпоредби (изменения на МСС 39 Финансови инструменти: признаване и оценяване и МСФО 7 Финансови инструменти: оповестяване)
      
      
         Изменение на МСС 39
      
      Параграф 103Ж се изтрива и се добавят параграфи 103З и 103И.
      ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
                  103З
               
               
                  С Прекласификация на финансови активи (изменения на МСС 39 и МСФО 7) от октомври 2008 г. се изменят параграф 50 и НП8 и се добавят параграфи 50Б—50Е. Предприятията прилагат тези изменения от или след 1 юли 2008 г. Предприятията не прекласифицират финансовите активи в съответствие с параграфи 50Б, 50Г или 50Д преди 1 юли 2008 г. Всяка прекласификация на финансов актив, направена на или след 1 ноември 2008 г., влиза в сила едва от датата, на която е направена прекласификацията. Всяка прекласификация на финансов актив в съответствие с параграфи 50Б, 50Г или 50Д не се прилага със задна дата преди 1 юли 2008 г.
               
            
                  103И
               
               
                  СПрекласификация на финансови активи — дата на влизане в сила и преходни разпоредби (изменения на МСС 39 и МСФО 7) от ноември 2008 г. се изменя параграф 103З. Предприятията прилагат посоченото изменение от или след 1 юли 2008 г.
               
            
         Изменение на МСФО 7
      
      Параграф 44Д се изменя и се добавя параграф 44Е.
      ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
      
                  44Д
               
               
                  С Прекласификация на финансови активи (изменения на МСС 39 и МСФО 7) от октомври 2008 г. се изменя параграф 12 и се добавя параграф 12А. Предприятията прилагат тези изменения от или след 1 юли 2008 г.
               
            
                  44Е
               
               
                  С Прекласификация на финансови активи — дата на влизане в сила и преходни разпоредби (изменения на МСС 39 и МСФО 7) от ноември 2008 г. се изменя параграф 44Д. Предприятията прилагат посоченото изменение от или след 1 юли 2008 г.